Document ID: 32001D0412

32001D0412
L 148/79
SLUŽBENI LIST EUROPSKE UNIJE
ODLUKA KOMISIJE
od 21. ožujka 2001.
o sklapanju Sporazuma o suradnji između Europske zajednice za atomsku energiju koju predstavlja Komisija i Ministarstva energetike Sjedinjenih Američkih Država u području istraživanja i razvoja energije fuzije
(priopćeno pod brojem dokumenta C(2001) 735)
(2001/412/Euratom)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice za atomsku energiju, a posebno njegov članak 101. drugi stavak,
uzimajući u obzir Odluku Vijeća 2001/411/Euratom od 8. ožujka 2001. kojom Komisija odobrava sklapanje Sporazuma o suradnji između Europske zajednice za atomsku energiju koju predstavlja Komisija i Ministarstva energetike Sjedinjenih Američkih Država u području istraživanja i razvoja energije fuzije (1),
budući da:
(1)
Vijeće je 22. prosinca 1998. donijelo Odluku o Petom okvirnom programu Europske zajednice za atomsku energiju za aktivnosti u području istraživanja i osposobljavanja (1998.-2002.) (2) koja uključuje ključne aktivnosti kontrolirane termonuklearne fuzije.
(2)
Vijeće je u svojoj Odluci od 25. siječnja 1999. (3) usvojilo program za istraživanje i osposobljavanje u području nuklearne energije (Euratom) za razdoblje od 1998. do 2002.,
ODLUČILA JE:
Članak 1.
Ovim se za i u ime Europske zajednice za atomsku energiju sklapa Sporazum o suradnji između Europske zajednice za atomsku energiju koju predstavlja Komisija i Ministarstva energetike Sjedinjenih Američkih Država u području istraživanja i razvoja energije fuzije.
Tekst Sporazuma priložen je ovoj Odluci.
Članak 2.
Član Komisije odgovoran za područje istraživanja, ili njegov ovlašteni predstavnik, ovlašten je za potpisivanje Sporazuma u ime Europske zajednice za atomsku energiju radi obvezivanja Europske zajednice za atomsku energiju.
Sastavljeno u Bruxellesu 21. ožujka 2001.

Labels: 5
14
7
18
15